CELEX: 62011CN0132
Language: da
Date: 2011-03-18 00:00:00
Title: Sag C-132/11: Anmodning om præjudiciel afgørelse indgivet af Oberlandesgericht Innsbruck (Østrig) den 18. marts 2011 — Tyrolean Airways Tiroler Luftfahrt Gesellschaft mbH mod Betriebsrat Bord der Tyrolean Airways Tiroler Luftfahrt Gesellschaft mbH

25.6.2011   
            
            
               DA
            
            
               Den Europæiske Unions Tidende
            
            
               C 186/11
            
         Anmodning om præjudiciel afgørelse indgivet af Oberlandesgericht Innsbruck (Østrig) den 18. marts 2011 — Tyrolean Airways Tiroler Luftfahrt Gesellschaft mbH mod Betriebsrat Bord der Tyrolean Airways Tiroler Luftfahrt Gesellschaft mbH
   (Sag C-132/11)
   2011/C 186/19
   Processprog: tysk
   
      Den forelæggende ret
   
   Oberlandesgericht Innsbruck
   
      Parter i hovedsagen
   
   
      Sagsøger: Tyrolean Airways Tiroler Luftfahrt Gesellschaft mbH
   
      Sagsøgt: Betriebsrat Bord der Tyrolean Airways Tiroler Luftfahrt Gesellschaft mbH
   
      Præjudicielle spørgsmål
   
   
               1)
            
            
               Er unionsretten i den gældende affattelse og i særdeleshed grundrettighedscharterets artikel 21 (i forbindelse med artikel 6, stk. 1, TEU), det almindelige unionsretlige princip om forbud mod forskelsbehandling på grund af alder (artikel 6, stk. 3, TEU) og artikel 1, 2 og 6 i direktiv 2000/78/EF (1) til hinder for en national kollektiv overenskomst, der indirekte forskelsbehandler ældre arbejdstagere derved, at der ved deres indplacering i en bestemt arbejdstagerkategori, som er afgørende for lønnens størrelse, kun tages hensyn til færdigheder og kundskaber, som de som stewards/stewardesser har erhvervet i et bestemt luftfartsselskab, men ikke til materielt identiske færdigheder og kundskaber, de har erhvervet i et andet luftfartsselskab i samme koncern? Gælder dette også for ansættelsesforhold, der er indgået før den 1. december 2009?
            
         
               2)
            
            
               Kan en national ret behandle en klausul i en individuel ansættelseskontrakt, der strider mod grundrettighedscharterets artikel 21, det almindelige unionsretlige princip om forbud mod forskelsbehandling på grund af alder og/eller artikel 1, 2 og 6 i direktiv 2000/78/EF, som delvist ugyldig og analogt med Rieser-dommen (2) og afgørelsen vedrørende de kartelretsstridige aftaler i Béguelin-sagen (3) undlade at anvende klausulen på grund af de unionsretlige grundrettigheders horisontale direkte virkning?
            
         
      (1)  Rådets direktiv 2000/78/EF af 27.11.2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16).
   
      (2)  Dom af 5.5.2004 i sag C-157/02 (Sml. I, s. 1477).
   
      (3)  Dom af 25.11.1971 i sag C-22/71 (Sml. 1971, s. 257, org.ref.: Rec. s. 949).